Source: http://www.zakonypreludi.sk/zz/2010-78
Timestamp: 2017-11-18 00:55:19+00:00
Document Index: 11671852

Matched Legal Cases: ['§ 2', '§ 3', '§ 4', '§ 7', 'Čl. 2', 'Čl. 2', '§ 19', 'Čl. 65']

78/2010 Z. z. Nariadenie o poskytnutí jednorazovej podpory v sektore produkcie mlieka | Aktuálne znenie
Nariadenie vlády č. 78/2010 Z. z.Nariadenie vlády Slovenskej republiky, ktorým sa ustanovujú podmienky poskytnutia jednorazovej podpory v sektore produkcie mlieka
Čiastka 42/2010
Platnosť od 11.03.2010
Účinnosť od 15.03.2010
§ 2 - Žiadosť o jednorazovú podporu
§ 3 - Vyplatenie jednorazovej podpory
§ 4 - Záverečné ustanovenie
Aktuálne znenie 15.03.2010
(1) Žiadosť o jednorazovú podporu predkladá Pôdohospodárskej platobnej agentúre2) osoba,3) ktorá vykonáva poľnohospodársku činnosť4)na území Slovenskej republiky (ďalej len „žiadateľ“).
(2) Žiadosť o jednorazovú podporu, ktorej vzor je uvedený v prílohe č. 1, predkladá žiadateľ Pôdohospodárskej platobnej agentúre do 30. apríla 2010.
(3) Prílohou k žiadosti o jednorazovú podporu je potvrdenie o počte kráv k 31. marcu 2010 vydané centrálnym registrom zvierat5) pre žiadateľa, ktorý je zároveň držiteľom individuálnej kvóty mlieka.6)
(1) Suma jednorazovej podpory vypočítanej na dojnicu podľa osobitného predpisu1) sa uverejní do 15. mája 2010 vo Vestníku Ministerstva pôdohospodárstva Slovenskej republiky.
(2) Informácia o sume vyplatenej jednorazovej podpory jednotlivým žiadateľom sa uverejní vo Vestníku Ministerstva pôdohospodárstva Slovenskej republiky do 31. augusta 2010.
1) Nariadenie Komisie (EÚ) č. 1233/2009 z 15. decembra 2009, ktorým sa ustanovuje osobitné opatrenie na podporu trhu v mliekarenskom odvetví (Ú. v. EÚ L 330, 16. 12. 2009).
2) § 7 zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov.
3) Čl. 2 písm. a) nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31. 1. 2009).
4) Čl. 2 písm. c) nariadenia (ES) č. 73/2009.
5) § 19 ods. 1 zákona č. 39/2007 Z. z. o veterinárnej starostlivosti.
6) Čl. 65 písm. i) nariadenia Rady (ES) č. 234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16. 11. 2007) v platnom znení.